Via Finlandia

Via Finlandia on 30. huhtikuuta 1994 julkaistu Dingon albumi. Se on yhtyeen ensimmäinen 1980-luvun jälkeen julkaistu studioalbumi.

 Taustaa 

Dingo oli perustettu vuonna 1993 uudelleen. Yhtye oli julkaissut paluusinglen ”Perjantai”, jonka myötä yhtyeen suosio oli jälleen noussut. Vuoden 1993 paluukiertueen jälkeen Dingo aloitti uuden studioalbuminsa äänitykset alkuvuodesta 1994. 
Koskettimia levyllä soittaa yhtyeen tuottaja Pave Maijanen. Hän oli mukana myös yhtyeen keikoilla. Syynä oli se, että yhtyeen edellinen kosketinsoittaja Pete Nuotio ei suostunut palaamaan Dingoon henkilökohtaisten syiden takia.Saarela, s.382-383

 Julkaisu ja vastaanotto  
Albumi ei menestynyt aiempien Dingon levyjen tavoin eikä se ylittänyt silloista 20 000 kappaleen kultalevyrajaaNazarenko, s. 102. Se oli myös ensimmäinen Dingon albumi, joka ei ylittänyt kultalevyrajaa.Saarela, s. 384

Myöhemmin levyn heikon menestyksen syyksi on arvioitu sitä, että ajoitus oli väärä eikä Dingon tapainen suomirock ollut suosiossa.Saarela, s. 384 Toiseksi syyksi on nähty se, että albumilla ei ollut ”Perjantain” kaltaisia jättihittejä.

Julkaisua seuranneiden kesän keikkojen jälkeen yhtye jäi tauolle. Hiljaiseloa kesti vuoteen 1998 asti.

 Musiikki 

Via Finlandia sisältää runsaasti 1980-luvulta peräisin olevia kappaleita, jotka jäivät aiemmin levyttämättä. Jonttu Virta kertoi vuonna 1994 haastattelussa, että levyn kappaleista ”Beibi saapui kaupunkiin”, ”Inshallah Rock”, ”Juna lähtee”, ”Rhonda Rhonda” ja ”Tupakkatie” olivat olemassa jo 1980-luvulla, mutta jääneet silloin levyttämättä. ”Rhonda Rhonda” oli yhtyeen keikkaohjelmistossa 1980-luvulla. ”Tupakkatie” levytettiin vuonna 1986 englanniksi nimellä ”Tobacco road”. Levytys jäi kuitenkin julkaisematta, kunnes se julkaistiin vuonna 2004 Dingomania-kokoelmalevyllä.

 Kappaleet 














 Kokoonpano 
 Pertti Neumann – laulu
 Jonttu Virta – kitara
 Pepe Laaksonen – basso, laulu
 Pave Maijanen – koskettimet, laulu
 Juha Seittonen – rummut, laulu (”Ameriikassa”)

 Singlet 
 ”Nähdään taas / Ruma ankanpoika” (1994)
 ”Elämäni sankari / Via Finlandia” (1994)
 ”Elämäni sankari / Ameriikassa” (1994)

 Lähteet 



 Viitteet 

Luokka:Dingon albumit
Luokka:Vuoden 1994 albumit
Luokka:Pave Maijasen tuottamat albumit